****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2011 M. GRUODŽIO 22 D.** **SPRENDIMO NR. T2-414 „DĖL NUOMOS MOKESČIO UŽ VALSTYBINĘ ŽEMĘ IR ŽEMĖS NUOMOS MOKESČIO UŽ VALSTYBINĖS ŽEMĖS SKLYPŲ NAUDOJIMĄ TARIFŲ NUSTATYMO“ PAKEITIMO**

2016 m. rugsėjo 22 d. Nr. T2-220

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės tarybos 2011 m. gruodžio 22 d. sprendimą Nr. T2-414 „Dėl nuomos mokesčio už valstybinę žemę ir žemės nuomos mokesčio už valstybinės žemės sklypų naudojimą tarifų nustatymo“:

1.1. pakeisti 1 punkto pirmąją pastraipą ir ją išdėstyti taip:

„1. Nustatyti nuomos mokesčio už valstybinę žemę, išnuomotą ne aukciono būdu, tarifą kalendoriniams metams:“;

1.2. pakeisti 1.2 papunkčio pirmąją pastraipą ir ją išdėstyti taip:

„1.2. nuo 2009 m. sausio 1 d. išnuomotai valstybinei žemei arba iki 2008 m. gruodžio 31 d. išnuomotai žemei, tačiau kurios vertė perskaičiuota po 2009 m. sausio 1 d., nuo žemės vertės, nurodytos valstybinėse žemės nuomos sutartyse ar jų pakeitimuose:“;

1.3. pakeisti 1.3 papunktį ir jį išdėstyti taip:

„1.3. 4 procentų tarifą – nuo žemės vertės, kai bet kurios paskirties nuomojama žemė yra nenaudojama ir einamaisiais metais įtraukta į Nenaudojamų kitos paskirties žemės sklypų Klaipėdos mieste sąrašą.“;

1.4. pakeisti 2.7 papunktį ir jį išdėstyti taip:

„2.7. 4 procentų tarifą – nuo žemės vertės, kai bet kurios paskirties žemė yra nenaudojama ir einamaisiais metais įtraukta į Nenaudojamų kitos paskirties žemės sklypų Klaipėdos mieste sąrašą.“;

1.5. pripažinti netekusiu galios 3 punktą.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės mero pavaduotojas | Artūras Šulcas |